Број: 11-Г- 2547/22

Дана, 16.06.2022. године

На основу члана 70. Закона о јавним набавкама („Службени гласник БиХ“ бр. 39/14), члана 69. став 2. тачка (а) ЗЈН и члана 26. став 2. алинеја (1) Правилника о јавним набавкама Градске управе Града Бања Лука (,,Службени гласник Града Бањалука“ бр. 34/19 и 23/21), Градоначелник Бањалуке доноси

**О Д Л У К У**

**о поништењу поступка јавне набавке**

**I**

**Прихвата се приједлог Одсјека за јавне набавке за набавку број 15-404-222/22 „Технички надзор и сервисирање централног гријања и клима уређаја у Дому омладине“ и поступак јавне набавке се поништава јер није достављена ниједна понуда у одређеном крајњем року.**

**II**

Ова одлука је коначна и ступа на снагу даном доношења.

## **О б р а з л о ж е њ е**

Одсјек за јавне набавке покренуо је поступак директног споразума за јавну набавку „Технички надзор и сервисирање централног гријања и клима уређаја у Дому омладине“, Одлуком Градоначелника број 11-Г-2335/22 од 03.06.2022. године. Критеријум за избор најповољнијег понуђача је најнижа цијена. Процијењена вриједност јавне набавке износи 3.000,00 КМ без ПДВ-а.

Позив за достављање приједлога цијене упућен је 06.06.2022. године привредном субјекту „ГЕОМОНТ“ д.о.о. Бања Лука. Рок за достављање понуда истекао је 13.06.2022. године у 11:00 часова. По истеку рока за доставу понуда констатовано је да није достављена ниједна понуда у одређеном крајњем року.

Члан 69. став 2. тачка а) ЗЈН-а гласи: „Уговорни орган је обавезан поништити поступак јавне набавке у сљедећим случајевима: није достављена ниједна понуда у одређеном крајњем року“. Члан 26. став 2. алинеја (1) Правилника о јавним набавкама Градске управе Града Бања Лука гласи: „Уговорни орган је обавезан поништити поступак јавне набавке у сљедећим случајевима: није достављена ниједна понуда у одређеном крајњем року.“

Имајући у виду наведено, Одсјек за јавне набавке је уговорном органу предложио доношење Одлуке о поништењу поступка јавне набавке. Уговорни орган је прихватио приједлог Одсјека и одлучио као у диспозитиву.

**Г Р А Д О Н А Ч Е Л Н И К**

#### Драшко Станивуковић